Beg for You

Beg for You (בעברית: להתחנן בשבילך) הוא סינגל שהוקלט על ידי הזמרת-יוצרת הבריטית צ'ארלי XCX בהשתתפות הזמרת הבריטית–יפנית רינה סאוואיאמה. הוא יצא לאור ב-27 בינואר 2022, על ידי חברות התקליטים אסיילום רקורדס ווורנר מיוזיק גרופ, כסינגל השלישי מתוך אלבום האולפן של XCX, Crash. "Beg for You" הוא סימפול של השירים "Cry for You" של הזמרת השוודית ספטמבר ו-"Don't Cry" של להקת הדאנס הבלגית מילק אינק.

השיר הגיע למקום ה-24 במצעד הסינגלים הבריטי.

רקע וכתיבה 

XCX הכריזה לראשונה על שיתוף הפעולה שלה עם סאוואיאמה בשידור חי בערוץ הטיקטוק שלה, שהועלה במאי 2021, ובו חשפה כמה פרטים על Crash והשמיעה כמה קטעים מרצועותיו. בדצמבר פרסמה בחשבון האינסטגרם שלה צילום מסך של התכתבות בינה לבין סאוואיאמה בו הן מכריזות באופן רשמי על השיר המשותף שלהן. ב-21 בינואר 2022 חשפה סאוואיאמה את שם השיר בחשבון הטיקטוק שלה. הוא הושמע לראשונה ב-27 בינואר ב-BBC Radio 1.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40.5 מיליון השמעות.

וידאו קליפ 
הווידאו קליפ הרשמי של השיר פורסם ב-11 בפברואר 2022. נכון למאי 2022 עומד מונה הצפיות של הקליפ על למעלה מ-5.5 מיליון צפיות.

מיקומי שיא

היסטוריית יציאות לאור

הערות שוליים 

שירי 2022
סינגלים מ-2022
שירי צ'ארלי XCX
שירי רינה סאוואיאמה
שירים באנגלית
שירים שנכתבו על ידי צ'ארלי XCX
שירי יורודאנס
סינגלים בהוצאת אסיילום רקורדס
סינגלים בהוצאת וורנר רקורדס